stanford-oval/wikipedia huggingface dataset:
มิตะ แม่บ้านพันธุ์แปลก
ผลตอบรับ > รางวัล

| ปี | รางวัล | สาขา | ผู้รับ | ผล | อ้างอิง |
| --- | --- | --- | --- | --- | --- |
| 2011 | 8th Drama of the Year | ละครโทรทัศน์ดีเด่น | มิตะ แม่บ้านพันธุ์แปลก | ชนะ |  |
| 2011 | 8th Drama of the Year | นักแสดงหญิงดีเด่น | นานาโกะ มัตสึชิมะ | ชนะ |  |
| 2011 | 8th Drama of the Year | นักแสดงสบทบชายดีเด่น | ฮิโรกิ ฮาเซงาวะ | ชนะ |  |
| 2012 | Elan d'or Award | โปรดิวเซอร์ยอดเยี่ยม | ฟูโตชิ โอฮิระ | ชนะ |  |
| 2012 | Elan d'or Award | นักแสดงมาใหม่ยอดเยี่ยม | ฮิโรกิ ฮาเซงาวะ | ชนะ |  |
| 2012 | 71st Television Drama Academy Awards | นักแสดงหญิงดีเด่น | นานาโกะ มัตสึชิมะ | ชนะ |  |
| 2012 | 71st Television Drama Academy Awards | นักแสดงสบทบชายดีเด่น | ฮิโรกิ ฮาเซงาวะ | ชนะ |  |
| 2012 | 71st Television Drama Academy Awards | ผู้ประพันธ์บทละครโทรทัศน์ยอดเยี่ยม | คาซูฮิโกะ ยูกาวะ | ชนะ |  |
| 2012 | 71st Television Drama Academy Awards | ผู้กำกับละครโทรทัศน์ดีเด่น | ริวอิจิ อิโนมาตะ, โทยะ ซาโต, จุน อิชิโอะ, เค็น ฮิงูราชิ | ชนะ |  |
| 2012 | 71st Television Drama Academy Awards | เพลงประกอบละครโทรทัศน์ดีเด่น | ยาซาชิกุ นาริไต | ชนะ |  |
| 2012 | 71st Television Drama Academy Awards | ละครโทรทัศน์ดีเด่น | มิตะ แม่บ้านพันธุ์แปลก | ชนะ |  |
| 2012 | Tokyo Drama Award 2012 | ละครโทรทัศน์ตอนต่อเนื่องดีเด่น | มิตะ แม่บ้านพันธุ์แปลก | ชนะ |  |
| 2012 | Tokyo Drama Award 2012 | รางวัลเอเชีย | มิตะ แม่บ้านพันธุ์แปลก | ชนะ |  |
| 2012 | Tokyo Drama Award 2012 | นักแสดงสบทบชายดีเด่น | ฮิโรกิ ฮาเซงาวะ | ชนะ |  |
| 2012 | Tokyo Drama Award 2012 | ผู้ประพันธ์บทละครโทรทัศน์ยอดเยี่ยม | คาซูฮิโกะ ยูกาวะ | ชนะ |  |
| 2012 | Tokyo Drama Award 2012 | โปรดิวเซอร์ยอดเยี่ยม | ฟูโตชิ โอฮิระ | ชนะ |  |
| 2012 | Shanghai Television Festival | รางวัลละครโทรทัศน์ต่างประเทศ | มิตะ แม่บ้านพันธุ์แปลก | เงิน |  |
| 2012 | 54th Japan Record Awards | เพลงประกอบละครโทรทัศน์ดีเด่น | ยาซาชิกุ นาริไต | ชนะ |  |
ผลตอบรับ > การออกอากาศต่างประเทศ

ในปี 2015 ช่อง 7 สี ได้นำ มิตะ แม่บ้านพันธุ์แปลก มาออกอากาศในช่วง "World Cinema" ทุกวันศุกร์ เสาร์ และอาทิตย์เวลา 03:00 น. ต่อมาจึงเริ่มมีการนำมาเผยแพร่บนแอปเปิลทีวีและเน็ตฟลิกซ์ประเทศไทย ประเทศอินโดนีเซีย ประเทศอินเดีย ประเทศมาเลเซีย ประเทศฟิลิปปินส์ ประเทศสิงคโปร์ ประเทศไต้หวัน และฮ่องกง
ผลตอบรับ > การดัดแปลง

มิตะ แม่บ้านพันธุ์แปลก ได้รับการดัดแปลงเป็นละครโทรทัศน์เกาหลีในชื่อเรื่อง แม่บ้านปริศนา (เกาหลี: 수상한 가정부; อาร์อาร์: Susanghan Gajeongbu; อังกฤษ: The Suspicious Housekeeper) นำแสดงโดย ชเว จี-อู
สตีฟ คลาร์ก

| 0 | 1 | 2 | 3 |
| --- | --- | --- | --- |
 คลาร์ก ในฐานะผู้จัดการสกอตแลนด์ใน ค.ศ. 2019
ข้อมูลส่วนตัว
ชื่อเต็ม:  Stephen Clarke
วันเกิด:   (1963-08-29) 29 สิงหาคม ค.ศ. 1963 (61 ปี)
สถานที่เกิด:  ซอล์ตโคตส์ สกอตแลนด์
ส่วนสูง:  5 ft 10 in (1.78 m)
ตำแหน่ง:  กองหลัง
ข้อมูลสโมสร
สโมสรปัจจุบัน:  สกอตแลนด์ (ผู้จัดการทีม)
สโมสรอาชีพ*
| ปี |  ทีม |  ลงเล่น |  (ประตู) |
| 1982–1987 |  เซนต์เมอร์เรน |  200 |  (7) |
| 1987–1998 |  เชลซี |  330 |  (7) |
| รวม |   |  530 |  (14) |
ทีมชาติ
|  |  สกอตแลนด์ ยู21 |  8 |  (0) |
| 1987–1994 |  สกอตแลนด์ |  6 |  (0) |
จัดการทีม
1999:  นิวคาสเซิลยูไนเต็ด (รักษาการ)
2012–2013:  เวสต์บรอมมิชอัลเบียน
2014–2015:  เรดิง
2016:  แอสตันวิลลา (รักษาการ)
2017–2019:  กิลมาร์นัก
2019–:  สกอตแลนด์
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
สตีเฟน "สตีฟ" คลาร์ก เกิดเมื่อวันที่ 29 สิงหาคม ค.ศ. 1963 เป็นนักฟุตบอล ชาวสกอตแลนด์ โดยปัจจุบันเป็นผู้จัดการทีมชาติสกอตแลนด์
เขาเล่นให้กับ เซนต์เมอร์เรน, เชลซี และ ทีมชาติสกอตแลนด์ โดยได้ 3 ถ้วยจากเชลซี จนถึงเขาจะเลิกเล่นฟุตบอล หลังจากที่เลิกเล่นแล้ว ก็ได้มาเป็นผู้จัดการทีมที่ เวสต์บรอมมิชอัลเบียน,  เรดิง และ กิลมาร์นัก และล่าสุดก็ได้ไปเป็นผู้จัดการทีมให้กับทีมชาติสกอตแลนด์ ตั้งแต่ ค.ศ. 2019 เป็นต้นมา
วัดขุนแสน

| วัดขุนแสน |
| --- | --- |

ที่ตั้ง: 85/2 ตำบลหัวรอ อำเภอพระนครศรีอยุธยา จังหวัดพระนครศรีอยุธยา
ประเภท: วัดร้าง
 สถานีย่อยพระพุทธศาสนา
วัดขุนแสน โบราณสถานประเภทวัดร้างที่ตั้งอยู่ใน ตำบลหัวรอ อำเภอพระนครศรีอยุธยา จังหวัดพระนครศรีอยุธยา
วัดขุนแสนนี้ได้ถูกสร้างขึ้นในช่วงกรุงศรีอยุธยาตอนกลางแต่ก่อนสมัย สมเด็จพระมหาธรรมราชาธิราช เพราะใน พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ได้กล่าวถึงวัดขุนแสนหลังจากที่สมเด็จพระนเรศวรมหาราชได้กวาดต้อนครัวมอญกลับมากรุงศรีอยุธยา หลังจากประกาศอิสรภาพ โดยสมเด็จพระมหาธรรมราชาธิราชโปรดเกล้าฯ ให้ พระมหาเถรคันฉ่องไปจำพรรษาอยู่ที่ วัดมหาธาตุ ส่วนพระยาเกียรติ พระยาราม ผู้นำชาวมอญ ได้โปรดเกล้าฯ ให้ตั้งบ้านเรือนอยู่ที่วัดขุนแสนดังนี้
แลครอบครัวมอญซึ่งกวาดลงมานั้น ก็พระราชทานให้พระยาราม พระยาเกียรติควบคุมว่ากล่าวด้วย แลพระยาเกียรติพระยารามนั้น ให้อยู่ตำบลบ้านขมิ้นวัดขุนแสน
หลังจากกรุงศรีอยุธยาเสียแก่พม่าครั้งที่ 2 เมื่อวันอังคารที่ 7 เมษายน พ.ศ. 2310 วัดขุนแสนก็ถูกปล่อยทิ้งร้าง จนกระทั่งรัชสมัยของ พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว ได้โปรดเกล้าฯ ให้บูรณปฏิสังขรณ์วัดขุนแสนขึ้นอีกครั้งหนึ่งเพื่อเตรียมสถาปนาเป็นพระอารามหลวงเพราะถือว่าวัดนี้เป็นวัดของต้นตระกูลของราชวงศ์จักรี ทรงสืบพบว่าพระยาเกียรติและพระยารามนั้นเป็นพระบุพการีของพระบรมจักรีวงศ์จึงโปรดฯ ให้พระยาราชสงคราม เป็นนายงานบูรณปฏิสังขรณ์วัดขุนแสนขึ้นเนื่องจากเป็นวัดที่ตั้งอยู่ใกล้เคียงกับนิวาสนสถานของพระยาเกียรติ พระยาราม ในสมัยอยุธยา แต่ยังไม่ทันสำเร็จก็สิ้นรัชกาลเสียก่อนและก็ถูกปล่อยทิ้งร้าง ซึ่งทางกรมศิลปากรได้ประกาศขึ้นทะเบียนให้วัดขุนแสนเป็นโบราณสถานเมื่อปี พ.ศ. 2484 และได้บูรณะปฏิสังขรณ์ตกแต่งเสริมความมั่นคงปรับปรุงภูมิทัศน์ให้เป็นสถานที่พักผ่อนทำกิจกรรมของชุมชน
สิ่งก่อสร้างภายในวัด

พระเจดีย์ทรงระฆังคว่ำ ซึ่งได้รับการบูรณปฏิสังขรณ์ในสมัยรัชกาลที่ 4 แต่ยังไม่แล้วเสร็จก็สิ้นรัชกาลเสียก่อน
พระพุทธรูปปางนาคปรก
แนวกำแพงแก้ว
พระวิหาร หันหน้าออกสู่แม่น้ำลพบุรี (เรียกว่าคลองคูเมืองในปัจจุบัน)
เจดีย์ราย 5 องค์
ศาลพ่อขุนแสน
วัดคู้เกษมสโมสร

| วัดคู้เกษมสโมสร |
| --- | --- |

ชื่อสามัญ: วัดคู้เกษมสโมสร, วัดคู้
ที่ตั้ง: หมู่ที่ 3  ตำบลคลองอุดมชลจร อำเภอเมืองฉะเชิงเทรา จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระครูเกษมธรรมสโมธาน (ไพศาล ศิริปญฺโญ)
 สถานีย่อยพระพุทธศาสนา
วัดคู้เกษมสโมสร  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 3 ในตำบลคลองอุดมชลจร อำเภอเมืองฉะเชิงเทรา จังหวัดฉะเชิงเทรา มีเจ้าอาวาสคือพระครูเกษมธรรมสโมธาน (ไพศาล ศิริปญฺโญ)
วัดคู้เกษมสโมสร ชาวบ้านโดยทั่วไปเรียกกันว่า วัดคู้ ตั้งเมื่อวัดเมื่อ พ.ศ. 2424 ได้รับพระราชทานวิสุงคามสีมาเมื่อวันที่ 2 กุมภาพันธ์ พ.ศ. 2538 เขตวิสุงคามสีมากว้าง 20 เมตร ยาว 40 เมตร มีเนื้อที่ในการสร้างวัด จำนวน 10 ไร่ 90 ตารางวา ผู้บริจาคที่ดินสร้างวัด คือนายมี สุวรรณดิษฐ์ ที่ตั้งวัดอยู่ติดริมคลอง ตรงที่ตั้งวัดลำคลองคดเคี้ยว จึงได้ตั้งชื่อวัด "คู้เกษมสโมสร"
ปูชนียวัตถุที่สำคัญ ได้แก่พระพุทธรูปปางมารวิชัย ซึ่งประดิษฐานเป็นพระประธานในอุโบสถ วัดมีเกจิอาจารย์คือ หลวงปู่ยิ้ม วัตถุมงคลของท่านมีเหรียญรุ่นแรกปี 2470 เป็นเหรียญปั้ม ขอบข้างเลื่อย พระปิดตาเนื้อดินขุยปู ผสมผงวิเศษ หลังจาร พระเนื้อผง พิมพ์ บัวตูม บัวบาน พระเนื้อดินพิมพ์ เสมาหลังจาร
วัดคู้บอน

| วัดคู้บอน |
| --- | --- |

ที่ตั้ง: เลขที่ 9 ซอยคู้บอน 35 ถนนคู้บอน แขวงบางชัน เขตคลองสามวา กรุงเทพมหานคร 10510
ประเภท: วัดราษฎร์
นิกาย: มหานิกาย
พระประธาน: หลวงพ่อใหญ่สมปรารถนา
เจ้าอาวาส: พระครูประสิทธิ์ดิลกธรรม (วีระวัฒน์ ฐิตญาโณ)
 สถานีย่อยพระพุทธศาสนา
วัดคู้บอน เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางชัน เขตคลองสามวา กรุงเทพมหานคร ปัจจุบัน พระครูประสิทธิ์ดิลกธรรม (วีระวัฒน์ ฐิตญาโณ) ดำรงตำแหน่งเจ้าอาวาส
วัดคู้บอนตั้งวัดเมื่อ พ.ศ. 2435 ได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2513
ภายในวัดมีศาลาการเปรียญกิจดำรงชัยหลังใหญ่ สร้างเมื่อ พ.ศ. 2537 ชั้นหนึ่งเป็นที่ประดิษฐานพระประธาน รูปจำลองพระเกจิอาจารย์ ชั้นสองมีจิตรกรรมฝาผนังแสดงเรื่องราวทางพุทธประวัติ และใช้ในการทำกิจกรรมปฏิบัติธรรม พระอุโบสถเป็นที่ประดิษฐานหลวงพ่อใหญ่สมปรารถนา วิหารแก้วเป็นที่ประดิษฐานพระพุทธโสธรจำลอง และมีรอยพระพุทธบาทจำลอง หลวงพ่อทันใจ และพระสังกัจจายน์ นอกจากนั้น บริเวณท่าน้ำวัดคู้บอน มีคลองสำหรับปล่อยปลา นั่งพักผ่อน ภายในวัดยังเป็นที่ตั้งของโรงเรียนวัดคู้บอน
วัดขุมทอง (กรุงเทพมหานคร)

| วัดขุมทอง |
| --- | --- |

ชื่อสามัญ: วัดขุมทอง, วัดไฟไหม้
ที่ตั้ง: แขวงขุมทอง เขตลาดกระบัง กรุงเทพมหานคร
ประเภท: วัดราษฎร์
นิกาย: มหานิกาย
พระประธาน: หลวงพ่อขาว
เจ้าอาวาส: พระครูโสภณสุวรรณนิธิ (พุทธิพงษ์)
 สถานีย่อยพระพุทธศาสนา
วัดขุมทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงขุมทอง เขตลาดกระบัง กรุงเทพมหานคร มีที่ดินตั้งวัด 11 ไร่ 2 งาน 20 ตารางวา อาณาเขตทิศเหนือยาว 4 เส้น 3 วา ติดต่อกับที่ดินเอกชน ทิศใต้ยาว 4 เส้น 3 วา ติดต่อกับคูน้ำ ทางรถไฟสายอรัญประเทศ ทิศตะวันออกยาว 3 เส้น ติดต่อกับที่ดินเอกชน ทิศตะวันตกยาว 3 เส้น ติดต่อกับคลองตาสอนและโรงเรียนวัดขุมทอง มีที่ธรณีสงฆ์ 1 แปลง เนื้อที่ 1 ไร่ ปัจจุบันพระครูโสภณสุวรรณนิธิ (พุทธิพงษ์) ดำรงตำแหน่งเจ้าอาวาส
วัดขุมทองตั้งวัดเมื่อ พ.ศ. 2459 โดยที่นายทองและนางเจียม คงชุ่ม บริจาคที่ดิน 7 ไร่ เพื่อสร้างวัด ขนานนามว่า "วัดขุมทอง" ต่อมาวัดเกิดไฟไหม้ ชาวบ้านจึงเรียกอีกนามว่า วัดไฟไหม้ วัดได้รับพระราชทานวิสุงคามสีมาเมื่อ พ.ศ. 2467 และได้รับพระราชทานวิสุงคามสีมาครั้งหลังเมื่อวันที่ 2 พฤศจิกายน พ.ศ. 2530 ด้านการศึกษา วัดได้เปิดสอนปริยัติธรรมตั้งแต่ พ.ศ. 2500 นอกจากนั้นยังมีโรงเรียนวัดขุมทอง สอนระดับประถมศึกษาของกรุงเทพมหานครอีกด้วย
พื้นที่ตั้งวัดเป็นที่ลุ่มสภาพสิ่งแวดล้อมเป็นทุ่งนา ด้านหน้าวัดอยู่ทางทิศใต้ อาคารเสนาสนะประกอบด้วย อุโบสถกว้าง 8 เมตร ยาว 23 เมตร ภายในประดิษฐานพระประธาน นามว่า หลวงพ่อขาว กุฏิสงฆ์จำนวน 6 หลัง หอสวดมนต์ ศาลาการเปรียญ
รายนามเจ้าอาวาส

หลวงพ่อเผือก
พระอาจารย์เล็ก
พระอาจารย์เจิม
พระอาจารย์บุญนาค
พระอาจารย์ต่วน
พระอาจารย์วงศ์
พระครูมนูญสีลขันธ์
พระครูโสภณสุวรรณนิธิ (พุทธิพงษ์)
สตีเวน เอช. อมิค

สตีเวน เอช. อมิค (เกิดเมื่อวันที่ 13 พฤษภาคม ค.ศ. 1947 – เสียชีวิตเมื่อวันที่ 23 มกราคม ค.ศ. 2019) เป็นนักการเมืองชาวอเมริกัน เป็นสมาชิกสภาผู้แทนราษฎรรัฐเดลาแวร์ตั้งแต่วันที่ 13 มกราคม ค.ศ. 1987 จนถึงวันที่ 10 มกราคม ค.ศ. 1995 และเป็นสมาชิกวุฒิสภารัฐเดลาแวร์ ตั้งแต่วันที่ 10 มกราคม ค.ศ. 1995 จนถึงวันที่ 13 มกราคม ค.ศ. 2009
พระราชสันตติวงศ์ในซาร์นีโคไลที่ 1 แห่งรัสเซีย

พระจักรพรรดินิโคลาสที่ 1 แห่งรัสเซีย
เจ้าฟ้าหญิงชาร์ล็อตแห่งปรัสเซีย
พระราชสันตติวงศ์ในสมเด็จพระจักรพรรดินิโคลาสที่ 1 (Descendants of Emperor Nicholas I) เป็นเรื่องราวของการสืบสายพระโลหิต เริ่มจากการอภิเษกสมรสของสมเด็จพระจักรพรรดินิโคลาสที่ 1 แห่งรัสเซีย (6 กรกฎาคม พ.ศ. 2339 - 2 มีนาคม พ.ศ. 2398 เสวยราชสมบัติ 1 ธันวาคม พ.ศ. 2368 สืบต่อจากสมเด็จพระจักรพรรดิอเล็กซานเดอร์ที่ 1 พระบรมเชษฐาธิราช) พระราชโอรสลำดับที่ 9 ในสมเด็จพระจักรพรรดิพอลที่ 1 แห่งรัสเซีย (พระราชโอรสในสมเด็จพระจักรพรรดินีแคเธอรีนที่ 2 แห่งรัสเซีย หรือ แคเธอรีนมหาราชินี) กับ สมเด็จพระจักรพรรดินีมารี เฟโอโดรอฟนาแห่งรัสเซีย (พระอิสริยยศเดิม เจ้าหญิงโซฟี-โดโรเธียแห่งเวือร์ทเท็มแบร์ก) ในวันที่ 13 กรกฎาคม พ.ศ. 2360 ณ พระราชวังฤดูหนาว กรุงเซนต์ปีเตอร์สเบิร์ก กับ เจ้าฟ้าหญิงชาร์ล็อตแห่งปรัสเซีย (ฟรีเดริเค หลุยซา ชาร์ล็อต วิลเฮลมินา; 13 กรกฎาคม พ.ศ. 2341 - 1 พฤศจิกายน พ.ศ. 2403 ซึ่งทรงเปลี่ยนพระนามเป็น แกรนด์ดัชเชสอเล็กซานดรา เฟโอโดรอฟนาแห่งรัสเซีย หลังจากการเข้ารีตในนิกายออร์โธด็อกซ์รัสเซีย เมื่อวันที่ 6 กรกฎาคม พ.ศ. 2460) และมีพระราชโอรสธิดาทั้งหมด 7 พระองค์ พระราชนัดดา 31 พระองค์ และพระราชปนัดดาจำนวนหลายพระองค์ แต่ละพระองค์จึงเป็นพี่น้องกันหรือพระญาติชั้นที่หนึ่งซึ่งกันและกัน (first cousin)
พระราชโอรสและพระราชธิดาที่สำคัญคือ  สมเด็จพระจักรพรรดิอเล็กซานเดอร์ที่ 2 แห่งรัสเซีย แกรนด์ดัชเชสโอลกา นิโคไลเยฟนาแห่งรัสเซีย (สมเด็จพระราชินีแห่งเวือร์ทเท็มแบร์ก) ส่วนพระราชนัดดาที่สำคัญคือ สมเด็จพระจักรพรรดิอเล็กซานเดอร์ที่ 3 แห่งรัสเซีย แกรนด์ดัชเชสโอลกา คอนสแตนตินอฟนาแห่งรัสเซีย (ต่อมา สมเด็จพระราชินีแห่งกรีซ) และแกรนด์ดัชเชสอนาสตาเซีย มิคาอิลอฟนาแห่งรัสเซีย (ต่อมาคือ แกรนด์ดัชเชสแห่งเม็คเล็นบูร์ก-ชเวรีน)
พระราชโอรส พระราชธิดา และพระราชนัดดา > สมเด็จพระจักรพรรดิอเล็กซานเดอร์ที่ 2 แห่งรัสเซีย

สมเด็จพระจักรพรรดิอเล็กซานเดอร์ที่ 2 (29 เมษายน พ.ศ. 2361 - 13 มีนาคม พ.ศ. 2424)
ในฐานะพระราชโอรสในพระมหากษัตริย์ ทรงดำรงพระอิสริยยศเป็นแกรนด์ดยุคแห่งรัสเซีย
ในฐานะพระราชโอรสพระองค์ใหญ่ ทรงได้รับการสถาปนาให้เป็น มกุฎราชกุมารแห่งรัสเซีย (Tsarevich of Russia) ในวันที่ 1 ธันวาคม พ.ศ. 2368 หลังจากการเสด็จขึ้นครองราชสมบัติของพระชนก
เสวยราชสมบัติสืบต่อจากพระบรมราชชนก เมื่อวันที่ 2 มีนาคม พ.ศ. 2398 (พิธีบรมราชาภิเษก 7 กันยายน พ.ศ. 2399)
ราชาภิเษกสมรสในวันที่ 28 เมษายน พ.ศ. 2384 ณ  กรุงเซนต์ปีเตอร์สเบิร์ก กับ เจ้าหญิงแม็กซิมิเลียนา วิลเฮลมินา ออกุสตา โซฟี มารีแห่งเฮสส์และไรน์ (8 สิงหาคม พ.ศ. 2367 - 3 มิถุนายน พ.ศ. 2423) หลังจากการเข้ารีตในนิกายออร์โธด็อกซ์รัสเซีย ทรงเปลี่ยนพระนามและพระอิสริยยศเป็น แกรนด์ดัชเชสมารี อเล็กซานดรอฟนาแห่งรัสเซีย เมื่อวันที่ 17 ธันวาคม พ.ศ. 2383
พระราชโอรส พระราชธิดา และพระราชนัดดา > แกรนด์ดัชเชสมาเรีย นิโคไลเยฟนาแห่งรัสเซีย

แกรนด์ดัชเชสมาเรีย นิโคไลเยฟนาแห่งรัสเซีย (18 สิงหาคม พ.ศ. 2362 - 21 กุมภาพันธ์ พ.ศ. 2419)
ในฐานะพระราชธิดาในพระมหากษัตริย์ ทรงดำรงพระอิสริยยศเป็นแกรนด์ดัชเชสแห่งรัสเซีย
ทรงอภิเษกสมรสในวันที่ 14 กรกฎาคม พ.ศ. 2382 ณ  กรุงเซนต์ปีเตอร์สเบิร์ก กับ เจ้าฟ้าชายแม็กซิมิเลียน โยแซฟ เออแชน ออกุสต์ นาโปเลอ็อง เดอ โบฮาร์เนส์ ดยุคแห่งลอยช์เต็นแบร์ก (2 ตุลาคม พ.ศ. 2360 - 1 พฤศจิกายน พ.ศ. 2395) ซึ่งได้รับการสถาปนาพระอิสริยยศชั้น Royal Highness (เจ้าฟ้า) โดยสมเด็จพระเจ้าซาร์นิโคลัสที่ 1 หลังจากการอภิเษกสมรส
พระราชโอรส พระราชธิดา และพระราชนัดดา > แกรนด์ดัชเชสโอลกา นิโคไลเยฟนาแห่งรัสเซีย

แกรนด์ดัชเชสโอลกา นิโคไลเยฟนาแห่งรัสเซีย (11 กันยายน พ.ศ. 2365 - 30 ตุลาคม พ.ศ. 2435)
ในฐานะพระราชธิดาในพระมหากษัตริย์ ทรงดำรงพระอิสริยยศเป็นแกรนด์ดัชเชสแห่งรัสเซีย
ทรงอภิเษกสมรสในวันที่ 13 กรกฎาคม พ.ศ. 2389 ณ เมืองปีเตอร์ฮอฟ กับ สมเด็จพระราชาธิบดีคาร์ลที่ 1 ฟรีดริช อเล็กซานเดอร์แห่งเวือร์ทเท็มแบร์ก (6 มีนาคม พ.ศ. 2366 - 6 ตุลาคม พ.ศ. 2434) (ไม่มีพระโอรสและธิดา)
พระราชโอรส พระราชธิดา และพระราชนัดดา > แกรนด์ดัชเชสอเล็กซานดรา นิโคไลเยฟนาแห่งรัสเซีย

แกรนด์ดัชเชสอเล็กซานดรา นิโคไลเยฟนาแห่งรัสเซีย (24 มิถุนายน พ.ศ. 2368 - 10 สิงหาคม พ.ศ. 2387)
ในฐานะพระราชธิดาในพระมหากษัตริย์ ทรงดำรงพระอิสริยยศเป็นแกรนด์ดัชเชสแห่งรัสเซีย
ทรงอภิเษกสมรสในวันที่ 28 มกราคม พ.ศ. 2387 ณ กรุงเซนต์ปีเตอร์สเบิร์ก กับ เจ้าฟ้าชายฟรีดริช วิลเฮล์ม จอร์จ อดอล์ฟ เจ้าครองรัฐแห่งเฮสส์- คาสเซิล (26 พฤศจิกายน พ.ศ. 2360 - 14 ตุลาคม พ.ศ. 2427) (พระโอรสหนึ่งพระองค์สิ้นพระชนม์ในวันประสูติ)
พระราชโอรส พระราชธิดา และพระราชนัดดา > แกรนด์ดยุคคอนสแตนติน นิโคไลเยวิชแห่งรัสเซีย

แกรนด์ดยุคคอนสแตนติน นิโคไลเยวิชแห่งรัสเซีย (21 กันยายน พ.ศ. 2370 - 25 มกราคม พ.ศ. 2435)
ในฐานะพระราชโอรสในพระมหากษัตริย์ ทรงดำรงพระอิสริยยศเป็นแกรนด์ดยุคแห่งรัสเซีย
ทรงอภิเษกสมรสในวันที่ 11 กันยายน พ.ศ. 2391 ณ พระราชวังฤดูหนาว กรุงเซนต์ปีเตอร์สเบิร์ก ประเทศรัสเซีย กับ เจ้าหญิงอเล็กซานดรา ฟรีเดริเค เฮนเรียตตา พอลีน มารีแอนน์ เอลิซาเบธแห่งแซ็กซ์-อัลเท็นบูร์ก (8 กรกฎาคม พ.ศ. 2373 - 6 กรกฎาคม พ.ศ. 2454) หลังการเข้ารีตในนิกายออร์โธด็อกซ์รัสเซีย เปลี่ยนพระนามและพระอิสริยยศเป็น แกรนด์ดัชเชสอเล็กซานดรา โยซิฟอฟนาแห่งรัสเซีย เมื่อวันที่ 17 กุมภาพันธ์ พ.ศ. 2391
พระราชโอรส พระราชธิดา และพระราชนัดดา > แกรนด์ดยุคนิโคลาส นิโคไลเยวิชแห่งรัสเซีย

แกรนด์ดยุคนิโคลาส นิโคไลเยวิชแห่งรัสเซีย (8 สิงหาคม พ.ศ. 2374 - 25 เมษายน พ.ศ. 2434)
ในฐานะพระราชโอรสในพระมหากษัตริย์ ทรงดำรงพระอิสริยยศเป็นแกรนด์ดยุคแห่งรัสเซีย
ทรงอภิเษกสมรสในวันที่ 6 กุมภาพันธ์ พ.ศ. 2399 ณ พระราชวังฤดูหนาว กรุงเซนต์ปีเตอร์สเบิร์ก ประเทศรัสเซีย กับ เจ้าหญิงอเล็กซานดรา ฟรีเดริเค วิลเฮลมีนแห่งโอลเด็นบูร์ก (2 มิถุนายน พ.ศ. 2381 - 26 เมษายน พ.ศ. 2443) หลังจากการเข้ารีตในนิกายออร์โธด็อกซ์รัสเซีย เปลี่ยนพระนามและพระอิสริยยศเป็น แกรนด์ดัชเชสอเล็กซานดรา เปตรอฟนาแห่งรัสเซีย เมื่อวันที่ 7 มกราคม พ.ศ. 2399
พระราชโอรส พระราชธิดา และพระราชนัดดา > แกรนด์ดยุคนิโคลาส นิโคไลเยวิชแห่งรัสเซีย > พระโอรสและธิดา

แกรนด์ดยุคนิโคลาส นิโคไลเยวิชแห่งรัสเซีย (18 พฤศจิกายน พ.ศ. 2399 - 5 มกราคม พ.ศ. 2472)
ทรงอภิเษกสมรสในวันที่ 12 พฤษภาคม พ.ศ. 2450 ณ เมืองยัลตา กับ เจ้าหญิงอนาสตาเซียแห่งมอนเตเนโกร (4 มกราคม พ.ศ. 2411 - 15 พฤศจิกายน พ.ศ. 2478) หลังการอภิเษกสมรส เปลี่ยนพระนามและพระอิสริยยศเป็น แกรนด์ดัชเชสอนาสตาเซีย นิโคไลเยฟนาแห่งรัสเซีย (ไม่มีพระโอรสและธิดา)
แกรนด์ดยุคปีเตอร์ นิโคไลเยวิชแห่งรัสเซีย (22 มกราคม พ.ศ. 2407 - 17 มิถุนายน พ.ศ. 2474)
ทรงอภิเษกสมรสในวันที่ 7 สิงหาคม พ.ศ. 2432 ณ เมืองปีเตอร์ฮอฟ กับ เจ้าหญิงมิลิตซาแห่งมอนเตเนโกร (26 กรกฎาคม พ.ศ. 2409 - 5 กันยายน พ.ศ. 2494) หลังการอภิเษกสมรส เปลี่ยนพระนามและพระอิสริยยศเป็น แกรนด์ดัชเชสมิลิตซา นิโคไลเยฟนาแห่งรัสเซีย มีพระโอรสและธิดาคือ
เจ้าหญิงมารีนา เปตรอฟนาแห่งรัสเซีย (11 มีนาคม พ.ศ. 2435 - 15 พฤษภาคม พ.ศ. 2524)
ทรงอภิเษกสมรสในวันที่ 4 กุมภาพันธ์ พ.ศ. 2470 ณ เมืองกาปด็องติปส์ ประเทศฝรั่งเศส กับ เจ้าชายอเล็กซานเดอร์ นิโคไลเยวิช กาลิตซีน (13 ตุลาคม พ.ศ. 2428 - 24 มีนาคม พ.ศ. 2517) (ไม่มีพระโอรสและธิดา)
เจ้าชายโรมัน เปโตรวิชแห่งรัสเซีย (17 ตุลาคม พ.ศ. 2439 - 23 ตุลาคม พ.ศ. 2521)
ทรงอภิเษกสมรสในวันที่ 16 พฤศจิกายน พ.ศ. 2464 ณ เมืองกาปด็องติปส์ ประเทศฝรั่งเศส กับ เค้านท์เตสพราสโกเวีย ดิมิทริเยฟนา เชเรเมเทวา (18 ตุลาคม พ.ศ. 2444 - 21 ธันวาคม พ.ศ. 2523) มีพระโอรสคือ
เจ้าชายนิโคลาส โรมาโนวิช โรมานอฟ เจ้าชายแห่งรัสเซีย (13 กันยายน พ.ศ. 2465 - 15 กันยายน พ.ศ. 2557)
เจ้าชายดิมิทรี โรมาโนวิช โรมานอฟ (ประสูติ 4 มีนาคม พ.ศ. 2469)
เจ้าหญิงนาเดจดา เปตรอฟนาแห่งรัสเซีย (3 มีนาคม พ.ศ. 2441 - 21 เมษายน พ.ศ. 2531)
ทรงอภิเษกสมรสในวันที่ 10 เมษายน พ.ศ. 2460 ณ เมืองฮารัค แคว้นไครเมีย (หย่าร้างในปี พ.ศ. 2483) กับ เจ้าชายนิโคลาส ออร์ลอฟ (12 มีนาคม พ.ศ. 2439 - 30 พฤษภาคม พ.ศ. 2504) มีพระธิดาคือ
เจ้าหญิงอิรินา นิโคไลเยฟนา ออร์ลอฟ (17 มีนาคม พ.ศ. 2461 - 16 กันยายน พ.ศ. 2532)
เจ้าหญิงซีเนีย นิโคไลเยฟนา ออร์ลอฟ (27 มีนาคม พ.ศ. 2464 - 7 สิงหาคม พ.ศ. 2506)
เจ้าหญิงโซเฟีย เปตรอฟนาแห่งรัสเซีย (ประสูติและสิ้นพระชนม์ 3 มีนาคม พ.ศ. 2441)
พระราชโอรส พระราชธิดา และพระราชนัดดา > แกรนด์ดยุคไมเคิล นิโคไลเยวิชแห่งรัสเซีย

แกรนด์ดยุคไมเคิล นิโคไลเยวิชแห่งรัสเซีย (25 ตุลาคม พ.ศ. 2375 - 18 ธันวาคม พ.ศ. 2452)
ในฐานะพระราชโอรสในพระมหากษัตริย์ ทรงดำรงพระอิสริยยศเป็นแกรนด์ดยุคแห่งรัสเซีย
ทรงอภิเษกสมรสเมื่อวันที่ 28 สิงหาคม พ.ศ. 2400 ณ กรุงเซนต์ปีเตอร์สเบิร์ก กับ เจ้าหญิงเซซิลี ออกุสตาแห่งบาเดิน (20 กันยายน พ.ศ. 2382 - 12 เมษายน พ.ศ. 2434) หลังจากการเข้ารีตในนิกายออร์โธด็อกซ์รัสเซีย เปลี่ยนพระนามและพระอิสริยยศเป็น แกรนด์ดัชเชสโอลกา เฟโอโดรอฟนาแห่งรัสเซีย
ดูเพิ่ม

พระราชสันตติวงศ์ในสมเด็จพระบรมราชินีนาถวิกตอเรีย
พระราชสันตติวงศ์ในสมเด็จพระราชาธิบดีคริสเตียนที่ 9
พระราชสันตติวงศ์ในสมเด็จพระเจ้าจอร์จที่ 3
จักรพรรดิอเล็กซานเดอร์ที่ 2
มาเรีย นิโคไลเยฟนา
คอนสแตนติน นิโคไลเยวิช
นิโคลาส นิโคไลเยวิช
ไมเคิล นิโคไลเยวิช
รถไฟใต้ดินเซี่ยงไฮ้

รถไฟใต้ดินเซี่ยงไฮ้ เป็นระบบขนส่งมวลชนเร็วในเซี่ยงไฮ้ ประเทศจีน โดยเส้นทางแรกเปิดให้บริการเมื่อ ค.ศ. 1993 ทำให้เซี่ยงไฮ้เป็นเมืองที่ 3 ในจีนแผ่นดินใหญ่ที่มีระบบรถไฟฟ้าใช้ (ถัดจากปักกิ่งและเทียนจิน) และเป็นเมืองที่มีระบบรถไฟฟ้าขยายตัวเร็วที่สุดในโลก
ปัจจบันรถไฟใต้ดินเซี่ยงไฮ้มีจำนวนเส้นทาง 16 สาย และมีจำนวนสถานี 413 สถานี มีระยะทางรวม 676 กิโลเมตร (420 ไมล์) ทำให้รถไฟใต้ดินเซี่ยงไฮ้เป็นระบบรถไฟฟ้าที่ยาวเป็นอันดับที่ 3 ของโลก ทำรายได้ 2.276 พันล้านบาทใน ค.ศ. 2012 มีผู้โดยสาร 8.486 ล้านคนต่อวัน (ข้อมูลเมื่อ 9 มีนาคม ค.ศ. 2013)
โครงข่ายในปัจจุบัน > เส้นทาง

| เส้นทาง | ปลายทาง | ปลายทาง | เปิดทำการ | เปิดทำการ ส่วนต่อขยาย | ความยาว กม>  | สถานี |
| --- | --- | --- | --- | --- | --- | --- |
| 01 1  | สถานีถนนฟู่จิ่น | สถานีซินจวง | 1993 | 2007 | 36.4 | 28 |
| 02 2    | สถานีสวีจิงตะวันออก | สถานีท่าอากาศยานนานาชาติผู่ตง | 1999 | 2010 | 63.8 | 30 |
| 03 3  | สถานีถนนเจียงหยางเหนือ | สถานีรถไฟเซี่ยงไฮ้ใต้ | 2000 | 2006 | 40.3 | 29 |
| 04 4  วงแหวน | สถานีถนนอี๋ซาน | สถานีถนนอี๋ซาน | 2005 | 2007 | 33.7 | 26 |
| 05 5  | สถานีซินชวง | สถานีเขตพัฒนาหมิ่นหัง | 2003 | — | 17.2 | 11 |
| 06 6  | สถานีกั่งเฉิง | สถานีศูนย์กีฬาตะวันออก | 2007 | 2011 | 32.3 | 28 |
| 07 7  | สถานีทะเลสาบเหม่ยหลาน | สถานีถนนฮวามู่ | 2009 | 2010 | 44.2 | 32 |
| 08 8  | สถานีถนนซื่อกวัง | สถานีเสิ่นตู้ | 2007 | 2011 | 37.4 | 30 |
| 09 9  | สถานีรถไฟซงเจียงใต้ | สถานีถนนหยางเกากลาง | 2007 | 2012 | 52.1 | 26 |
| 10 10  | สถานีซินเจียงวันเฉิง | สถานีรถไฟหงเฉียว สถานีถนนหังจง | 2010 | 2010 | 35.4 | 31 |
| 11 11  | สถานีเจียติ้งเหนือ สถานีอันติ้ง | สถานีถนนเจียงซู | 2009 | 2011 | 72 | 34 |
| 12 12  | สถานีถนนเทียนตง | สถานีถนนจินไห่ | 2013 | — | 19 | 15 |
| 13 13  | สถานีถนนซื่อปั๋ว | สถานีถนนจินยวิ่น | 2012 | — | 8.3 | 6 |
| 16 16  | สถานีถนนหลงหยาง | สถานีทะเลสาบตีสุ่ย | 2013 | — | 51.9 | 11 |
| ทั้งหมด | ทั้งหมด | ทั้งหมด | ทั้งหมด | ทั้งหมด | 538 | 329 |
1
2
3
4
5
6
7
8
9
10
11
13
16
โครงข่ายในปัจจุบัน > สถานี

บทความหลัก: รายชื่อสถานีรถไฟฟ้าในเซี่ยงไฮ้และปริมณฑล
บัตรโดยสาร

รถไฟใต้ดินเซี่ยงไฮ้ คิดอัตราค่าโดยสารตามระยะทาง เมื่อ 15 กันยายน ค.ศ. 2005 ถ้าต่ำกว่า 6 กิโลเมตร ต้องเสียค่าโดยสาร 3 หยวน ถ้าเดินทางมากกว่านั้น ต้องเสียค่าโดยสาร 10 หยวน
ข้อมูลอื่น ๆ

ราง ใช้รางมาตรฐาน ขนาด 1.435 เมตร
สถานี ในเส้นทางที่ 4, 6, 7, 8, 9 และ 10 จะติดตั้งประตูกั้นชานชาลา
จำนวนคันต่อขบวน
สาย 2 (บางขบวน), 5 และ 6 ใช้ 2 คันต่อขบวน
สาย 8 (บางขบวน) ใช้ 7 คันต่อขบวน
สาย 1 และ 2 (บางขบวน) ใช้ 8 คันต่อขบวน
ผู้ดำเนินการ

Shanghai No. 1 Metro Operation Co., Ltd. ดำเนินการสาย 1, 5, 9 และ 10
Shanghai No. 2 Metro Operation Co., Ltd. ดำเนินการสาย 2, 11 และ 13
Shanghai No. 3 Metro Operation Co., Ltd. ดำเนินการสาย 3, 4 และ 7 และสาย 16 ในอนาคต
Shanghai No. 4 Metro Operation Co., Ltd. ดำเนินการสาย 6 และ 8 และสาย 12 ในอนาคต
Shanghai Jinshan Railway Co., Ltd. ดำเนินการสาย 22
ดูเพิ่ม

รายชื่อสถานีรถไฟฟ้าในเซี่ยงไฮ้และปริมณฑล
รายชื่อระบบขนส่งมวลชนความเร็วสูง
แหล่งข้อมูลอื่น

Official Shanghai Metro Portal Site เก็บถาวร 2020-08-21 ที่ เวย์แบ็กแมชชีน (จีน) (อังกฤษ)
Shanghai Daily's Shanghai Metro Map เก็บถาวร 2013-01-25 ที่ เวย์แบ็กแมชชีน
Shanghai Shentong Metro Group Company เก็บถาวร 2012-07-13 ที่ เวย์แบ็กแมชชีน
Shanghai Metro Club เก็บถาวร 2011-09-24 ที่ เวย์แบ็กแมชชีน
Shanghai Subway Information on UrbanRail
Shanghai Metro Map - real distances
สถานีมหาวิทยาลัยเจาตง
สถานีดูไบชู
รายชื่อภาพยนตร์อิงจากสิ่งพิมพ์ของดีซีคอมิกส์

ดีซีคอมิกส์ เป็นหนึ่งในสำนักพิมพ์หนังสือการ์ตูนสัญชาติอเมริกาที่ใหญ่ที่สุดและเก่าแก่ที่สุด โดยผลิตผลงานตัวละครซูเปอร์ฮีโรที่รู้จักกัน ได้แก่ ซูเปอร์แมน, แบทแมน, วันเดอร์วูแมน, กรีนแลนเทิร์น, เดอะแฟลช, อะควาแมนและกรีนแอร์โรว์ ผลงานส่วนใหญ่เกิดขึ้นในจักรวาลสมมติร่วม ทำให้มีการรวมทีมของซูเปอร์ฮีโร เช่น จัสติซลีก, ซุยไซด์สควอดและทีนไททันส์ บริษัทยังได้เผยแพร่ผลงานซึ่งไม่เกี่ยวกับจักรวาลดีซี เช่น วีฟอร์เวนเดตตา (V for Vendetta) และอีกหลายเรื่องจากสำนักพิมพ์เวอร์ติโอคอมิกส์
การดัดแปลงทรัพย์สินของดีซีคอมิกส์เป็นภาพยนตร์ ประกอบด้วย ภาพยนตร์ชุด, ภาพยนตร์คนแสดง, ภาพยนตร์แอนิเมชัน, ภาพยนตร์ลงแผ่น, ภาพยนตร์โทรทัศน์, ภาพยนตร์แฟนเมดและภาพยนตร์สารคดี
ภาพยนตร์คนแสดง > ภาพยนตร์ฉายเป็นตอน

| ปี | ชื่อ | สตูดิโอที่สร้าง | หมายเหตุ | จำนวนตอน |
| --- | --- | --- | --- | --- |
| 1941 | Adventures of Captain Marvel | รีพับลิคพิกเจอส์ | เผยแพร่ในเวลานั้นโดยฟาวเซ็ทคอมิกส์ | 12 |
| 1942 | Spy Smasher | รีพับลิคพิกเจอส์ | เผยแพร่ในเวลานั้นโดยฟาวเซ็ทคอมิกส์ | 12 |
| 1943 | Batman | โคลัมเบียพิคเจอร์ส |  | 15 |
| 1946 | Hop Harrigan | โคลัมเบียพิคเจอร์ส |  | 15 |
| 1947 | The Vigilante | โคลัมเบียพิคเจอร์ส |  | 15 |
| 1948 | Superman | โคลัมเบียพิคเจอร์ส |  | 15 |
| 1948 | Congo Bill | โคลัมเบียพิคเจอร์ส |  | 15 |
| 1949 | Batman and Robin | โคลัมเบียพิคเจอร์ส |  | 15 |
| 1950 | Atom Man vs. Superman | โคลัมเบียพิคเจอร์ส |  | 15 |
| 1952 | The Miraculous Blackhawk: Freedom's Champion | โคลัมเบียพิคเจอร์ส | เผยแพร่ในเวลานั้นโดยควอลิตีคอมิกส์ | 15 |